สวัสดีค่ะ โดนสุนัขมันเข้ามาหยอกแล้วโดนข่วนอีกตัวมางับที่ขามีรอยแดงแต่ไม่เป็นแผลเป็นหมาจรจัดที่หน้าหอสมุดมหาวิทยาลัย หนูเคยโดนแมวที่บ้านกัดแล้วก็ฉีดยาแล้วประมาณ 4-5ปีก่อน เป็นแบบนี้ต้องฉีดอีกไหมคะ ขอบค่ะ
สวัสดีค่ะ การโดนสุนัขงับที่ขา จนผิวหนังมีรอยแดง หรือรอยช้ำ ก็อาจมีความเสี่ยงต่อการติดเชื้อพิษสุนัขบ้าได้ค่ะ หากไม่สามารถเฝ้าติดตามอาการของสุนัขได้ แนะนำควรไปฉีดวัคซีนพิษสุนัขบ้าค่ะ โดยหากเคยฉีดวัคซีนครบตามกำหนดมาแล้วอย่างน้อย 3 เข็ม เมื่อ 4-5 ปีก่อน ก็เพียงแค่ฉีดกระตุ้น 2 เข็มก็พอค่ะ